**Predlog**

Na podlagi drugega odstavka 64. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, [159/21](http://www.uradni-list.si/1/objava.jsp?sop=2021-01-2989) – ZZVZZ-P, [183/21](http://www.uradni-list.si/1/objava.jsp?sop=2021-01-3613), [196/21](http://www.uradni-list.si/1/objava.jsp?sop=2021-01-3898) – ZDOsk in xx/22) in 3. točke 13. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je Skupščina Zavoda za zdravstveno zavarovanje Slovenije na \_\_. redni seji \_\_\_\_\_ sprejela

**SKLEP**

**o spremembah in dopolnitvah Sklepa o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja**

1. **člen**

V Sklepu o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (Uradni list RS, št. [61/21](https://www.iusinfo.si/zakonodaja/rs-61-1241-2021) in 183/21) se Priloga 3 nadomesti z novo Prilogo 3, ki je kot Priloga 1 sestavni del tega sklepa.

1. **člen**

Priloga 5 se nadomesti z novo Prilogo 5, ki je kot Priloga 2 sestavni del tega sklepa.

1. **člen**

Priloga 6 se nadomesti z novo Prilogo 6, ki je kot Priloga 3 sestavni del tega sklepa.

1. **člen**

Priloga 7 se nadomesti z novo Prilogo 7, ki je kot Priloga 4 sestavni del tega sklepa.

1. **člen**

Priloga 8 se nadomesti z novo Prilogo 8, ki je kot Priloga 5 sestavni del tega sklepa.

1. **člen**

Priloga 11 se nadomesti z novo Prilogo 11, ki je kot Priloga 6 sestavni del tega sklepa.

1. **člen**

Priloga 19 se nadomesti z novo Prilogo 19, ki je kot Priloga 7 sestavni del tega sklepa.

1. **člen**

Priloga 20 se nadomesti z novo Prilogo 20, ki je kot Priloga 8 sestavni del tega sklepa.

1. **člen**

Priloga 25 se nadomesti z novo Prilogo 25, ki je kot Priloga 9 sestavni del tega sklepa.

PREHODNA IN KONČNA DOLOČBA

1. **člen**

**(zaključek postopkov)**

Postopki odločanja o izjemnih odobritvah ortoz za koleno – štiritočkovnih, medicinskih pripomočkov iz skupine 6. medicinski pripomočki za dihanje, brizg za dajanje olja in zdravil in igel za injekcijski peresnik, ki so se začeli pred uveljavitvijo tega sklepa, se zaključijo na podlagi tretjega odstavka 259. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, [159/21](http://www.uradni-list.si/1/objava.jsp?sop=2021-01-2989) – ZZVZZ-P, [183/21](http://www.uradni-list.si/1/objava.jsp?sop=2021-01-3613) in [196/21](http://www.uradni-list.si/1/objava.jsp?sop=2021-01-3898) – ZDOsk).

1. **člen**

**(začetek veljavnosti)**

Ta sklep začne veljati šestdeseti dan po objavi v Uradnem listu Republike Slovenije.

Št.

Ljubljana, dne

EVA

Drago Delalut

predsednik Skupščine

Zavoda za zdravstveno zavarovanje Slovenije

Soglašam!

\_\_\_\_\_\_\_\_\_\_\_\_\_\_\_\_

minister za zdravje

**Obrazložitev**

Na podlagi prvega odstavka 64. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, [159/21](http://www.uradni-list.si/1/objava.jsp?sop=2021-01-2989) – ZZVZZ-P, [183/21](http://www.uradni-list.si/1/objava.jsp?sop=2021-01-3613) in [196/21](http://www.uradni-list.si/1/objava.jsp?sop=2021-01-3898) – ZDOsk; v nadaljnjem besedilu: pravila) ima zavarovana oseba pravico do pripomočkov, ki so potrebni za zdravljenje, medicinsko rehabilitacijo in zdravstveno nego. Pri tem natančnejšo opredelitev zdravstvenih stanj in drugih pogojev, pri katerih ima zavarovana oseba pravico do posameznega medicinskega pripomočka (tj. tisti, ki se predpisuje na naročilnico; v nadaljnjem besedilu: MP), določi skupščina Zavoda za zdravstveno zavarovanje Slovenije (v nadaljnjem besedilu: zavod) s soglasjem ministra, pristojnega za zdravje, kot to določa drugi odstavek 64. člena pravil v skladu s 26. členom Zakona o zdravstvenem varstvu in zdravstvenem zavarovanju Zakon o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, [159/21](http://www.uradni-list.si/1/objava.jsp?sop=2021-01-2989), [196/21](http://www.uradni-list.si/1/objava.jsp?sop=2021-01-3898) – ZDOsk, [15/22](http://www.uradni-list.si/1/objava.jsp?sop=2022-01-0216) in [43/22](http://www.uradni-list.si/1/objava.jsp?sop=2022-01-0836)).

Na podlagi drugega odstavka 64. člena pravil se skupine MP z morebitnimi podskupinami MP, vrste MP in natančnejša opredelitev zdravstvenih stanj in drugih pogojev, pri katerih ima zavarovana oseba pravico do posameznega MP, določijo s splošnim aktom skupščine zavoda s soglasjem ministra, pristojnega za zdravje.

Na tej podlagi je bil v letu 2021 že sprejet Sklep o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja ter njegova novela (Uradni list RS, št. 61/21 in 183/21; v nadaljnjem besedilu: veljavni sklep), s katerim so določena zdravstvena stanja in drugi pogoji za MP (v nadaljnjem besedilu: pogoji za MP).

S predlagano novelo se uvajajo določene spremembe, kot so opisane pri obrazložitvi k posameznim členom, in sicer pri sedmih skupinah MP:

* ortoze (skupina 3),
* MP za podporo gibalnih zmožnosti (skupina 5),
* MP za dihanje (skupina 6),
* MP za osebno higieno (skupina 7),
* MP pri inkontinenci in težavah z odvajanjem seča (skupina 11; v prehodnem obdobju skupina 25)
* medicinski pripomočki za izboljšanje vida (skupina 20) in
* medicinski pripomočki za hranjenje ter dajanje olja in zdravil (skupina 21).

**K 1. členu (nova Priloga 3 veljavnega sklepa)**

Sprememba veljavnega sklepa je določena v delu, ki se nanaša na dosedanji *ortozi za koleno – štiritočkovni, brez možnosti nastavitve kota fleksije (leva in desna)*.

Ortoza za koleno štiritočkovna z možnostjo nastavitve kota fleksije ni uvrščena na seznam medicinskih pripomočkov, ki se zagotavljajo na naročilnico v breme obveznega zdravstvenega zavarovanja, zavarovane osebe zato vse pogosteje prosijo za izredno odobritev ortoze za koleno štiritočkovne z možnostjo nastavitve kota fleksije. Da bi lahko sledili potrebam zavarovanih oseb, smo pripravili predlog spremembe naziva, tako da se v nazivu spodaj navedenih ortoz črta besedilo "brez možnosti nastavitve kota fleksije". Ortoze, ki jih dobavitelji že sedaj zagotavljajo po pogodbah, imajo možnosti nastavitve ali nenastavitve kota fleksije.

Travmatološka klinika UKC Ljubljana je v sklopu ustreznosti črtanja besedila »brez možnosti nastavitve kota fleksije« podala predlog, da je treba za uspešno rehabilitacijo oseb po poškodbah več kolenskih vezi zagotoviti tako ortozo tudi osebam po kirurški rekonsktrukciji vsaj dveh kolenskih vezi. Uspešnost operativnega posega in pooperativnega zdravljenja je namreč ključno odvisna od stabilizacije kolena s štiritočkovno kolensko ortozo. Pričakujemo skrajšanja rehabilitacije in bolniškega staleža ter manj ponovnih rekonstrukcij kolenskih vez. Neustrezno zdravljenje kolenskih vezi pa vodi v poškodbe mehkih delov sklepa in hrustanca ter posledično protetične zamenjave kolenskih sklepov.

Finančne posledice: Zaradi sprememb ZS in drugih pogojev ortozo za koleno štiritočkovno se ocenjuje, da bo do tega MP dodatno upravičenih 1.984 oseb, zato bodo odhodki zavoda na letni ravni višji za 434.048 €, v breme dopolnilnega zdravstvenega zavarovanja oziroma iz sredstev za doplačila pa za 92.605 €.

**K 2. členu (nova Priloga 5 veljavnega sklepa)**

Pri *hodulji navadni* in pri *hodulji – s kolesi* se spreminjajo pogoji za MP, in sicer so preneseni iz pravil, saj doslej med aktoma pogoji za MP niso bili usklajeni. Na ta način se bo zagotovil dostop vsem, ki so hoje zmožni v domačem okolju.

Ker je v noveli pravil uvedena nova pravica zavarovanih oseb do *električne negovalne postelje* (skupaj z dodatki zanjo), se v tej noveli veljavnega sklepa zanjo ureja pogoje za MP, kot so bili usklajeni z URI Sočo.

Pogoji za MP se spreminjajo tudi za (navadno) negovalno posteljo in so po vsebini preneseni iz pravil.

Pogoji za MP se za varovalni posteljni ograjici (vključno s spremembo naziva), trapez za obračanje in posteljno mizico s to novelo sklepa prav tako prenašajo iz pravil, kjer so bili črtani.

Finančne posledice: Zaradi sprememb pogojev za MP za hoduljo navadno in hoduljo – s kolesi se ocenjuje, da bo do tega MP dodatno upravičenih 700 oseb, zato bodo odhodki zavoda na letni ravni višji za 35.250 €, v breme dopolnilnega zdravstvenega zavarovanja oziroma iz sredstev za doplačila pa za 7.674 €. Finančne posledice za ostale MP so določene v noveli pravil oz. pri njih ni finančnih posledic.

**K 3. členu (nova Priloga 6 veljavnega sklepa)**

Služba Zavoda je ob več predlogih Službe za pljučne bolezni Pediatrične klinike UKC Ljubljana za izjemno odobritev senzorji za pulzni oksimeter za lepljenje na kožo ugotovila, da tudi nekateri otroci, ki so stari vsaj 3 leta in mlajši od 7 let, še vedno potrebujejo senzorje za *pulzni oksimeter za lepljenje na kožo do tretjega leta starosti*, ne pa senzor za pulzni oksimeter za večkratno uporabo, ki je sicer namenjen za starejše osebe. Pri določenih otrocih zaradi razvojnih posebnosti (teža, višina) ni možen drugačen način merjenja saturacije. Zato na predlog navedene klinike predlagamo, da se na novo določi tudi pogoje za MP za otroke stare od 3 in mlajše od 7 let. Skladno z vsebino je spremenjen (skrajšan) tudi naziv tega MP.

Sprememba pri pogojih za MP senzorji za *pulzni oksimeter za večkratno uporabo* je redakcijske narave.

Ker se z novelo pravil uvaja pravica do novega *inhalatorja za prilagodljivo dovajanje razpršil*, za potrošne materiale za vse inhalatorje in za *enoodmerne hipertonične raztopine NaCl*, se s to novelo sklepa na novo zanje določajo še pogoji za MP.

V noveli pravil je določena nova pravica do *enoodmerne hipertonične raztopine natrijevega klorida* (NaCl). V noveli sklepa se pri pogojih za MP določa, kolikšne koncentracije je raztopina NaCl in kolikšna je ta enoodmerna količina volumensko. V noveli sklepa zato predlagamo, da se ta ista enoodmerna raztopina NaCl imenuje *raztopina*, ob kateri se navede še koncentracija NaCl in volumen te raztopine. Ko se bodo koncentracije in volumni NaCl na trgu menjali, ne bo potrebno zgolj iz tega razloga dodatno spreminjati določb pravil (zaradi dodajanja različic se v tej noveli sklepa navaja volumen in koncentracija), temveč zgolj ta sklep.

Ob tem se v tej noveli sklepa na novo (osnovnemu) inhalatorju, kot uskladitev s pravili, določi naziv inhalator in se zanj širi pogoje za MP še na osebe s težjo obliko laringitisa. Poleg tega ni več potrebe po ločevanju inhalatorjev s funkcijo upora pri izdihu z masko in z ustnikom, saj sta maska ali ustnik del na novo določenih potrošnih materialov za tak inhalator, zato se ta dva MP združita v enega.

Na predlog UKC Ljubljana, Pediatrične klinike se bo na novo zagotovilo vse inhalatorje glede na potrebe zavarovanih oseb.

Finančne posledice: So navedene pri noveli pravil.

**K 4. členu (nova Priloga 7 veljavnega sklepa)**

Pri *nastavku za toaletno školjko* se črta pogoj za MP, da mora biti telesna višina osebe vsaj 180 cm (ob stanju po endoprotezi kolka in s slabo gibljivostjo kolka). Menimo, da je tak pogoj povzročal neenakopravnost zavarovanih oseb zgolj na podlagi njihove višine, zaradi česar smo tudi prejeli več pripomb zavarovanih oseb, češ da so s tega vidika diskriminirane. Posledično črtanje pogoja višine pomeni, da bo več oseb upravičenih do tega nastavka.

Finančne posledice: Zaradi sprememb ZS in drugih pogojev za nastavek za toaletno školjko se ocenjuje, da bo do tega MP dodatno upravičenih 1.500 oseb, zato bodo odhodki zavoda na letni ravni višji za 94.148 €, v breme dopolnilnega zdravstvenega zavarovanja oziroma iz sredstev za doplačila pa za 20.737 €.

**K 5. členu (nova Priloga 8 veljavnega sklepa)**

Spremembe pri nazivih MP v tej skupini in posledično pri pogojih za MP so redakcijske narave. Gre za uskladitev z nazivi MP, kot izhajajo iz določb novele pravil.

Finančne posledice: Ni finančnih posledic.

**K 6. členu (nova Priloga 11 veljavnega sklepa)**

Ker se z novelo pravil spreminja (ukinja) naziv *zbiralnik za seč*, se tej spremembi sledi tudi v tej noveli sklepa. Vsi *zbiralniki za seč* se po novem po novem enotno imenujejo *vrečke za seč s fiksacijo na nogo* (z volumni), vključno s spremembo pogojev za MP, kjer se prav tako izloči navedba, »če [zavarovana oseba] nosi zbiralnik za seč na nogi«. Pravica se ob tem po vsebini ne spreminja.

Pravica do *nočne urinske vrečke ne-sterilne 2000 ml* se z novelo sklepa širi tudi na (sicer dokaj redke) primere, če ima zavarovana oseba nefrostomski kateter, saj tudi te osebe potrebujejo večji volumen, kot je pri dnevni urinski vrečki.

Ker se z novelo pravil uvaja pravica do novega MP, *alarmnega sistema proti nočnemu močenju postelje*, se s to novelo sklepa na novo zanje določajo še pogoji za MP.

Finančne posledice: So za *alarmni sistem proti nočnemu močenju postelje* navedene pri noveli pravil. Pri ostalih spremembah nazivov in pogojev za MP ni finančnih posledic.

**K 7. členu (nova Priloga 19 veljavnega sklepa)**

UKC Ljubljana, Očesna klinika, Nacionalni center za rehabilitacijo slepih in slabovidnih, je opozoril, da so na razpolago leče z do 14-kratno povečavo in je zato omejitev v nazivu MP (*povečevalno steklo – lupa 2 – 3 x povečava*) omejujoča. Na podlagi tega služba predlaga spremembo naziva na *povečevalno steklo – lupa*, kar pomeni, da pri tem MP ne bo več omejitve na zgolj dvo- do trikratno povečavo.

Finančne posledice: Ni finančnih posledic, ker se je že doslej kot ta MP izdajalo MP z večkratno povečavo.

**K 8. členu (nova Priloga 20 veljavnega sklepa)**

|  |
| --- |
| V noveli sklepa se na na podlagi opozoril uporabnikov predlaga nove igle in brizge za dajanje olja in zdravil kot pravico, in sicer *iglo za injekcijski peresnik* ter *brizge za dajanje olja in zdravil po 1 ml, 2,5 ml in 5 ml, brez ali z enfit nastavkom*. Igle so v pravilih že doslej bile opredeljene kot pravica (7. točka prvega odstavka 89. člena), predlaga pa se jih iz potrebe dajanja zdravil za zdravljenje bolezni z rastnim hormonom ali zdravilom Movymia za zdravljenje osteoporoze. Z umestitvijo igel za injekcijski peresnik kot pravice se zagotavlja, da bodo pooblaščeni zdravniki na naročilnico za MP lahko predpisali igle za mehanski injektor tudi v primeru drugih zdravil, če bo to potrebno. Prav tako so v pravilih že doslej bile določene kot pravica brizge za dajanje olja in zdravil (2. točka enajstega odstavka 89. člena), veljavnem sklepu pa so bile take brizge z enfit nastavkom ali brez njega določene samo v volumnih 10 ali 20 ml. Ker s tako velikimi brizgami ni mogoče točno odmeriti zelo majhnih volumnov nekaterih zdravil (npr. 0,3 ml), se predlaga še brizge z manjšim volumnom, s katerimi bo mogoče točneje odmeriti zahtevano količino zdravila. |

Finančne posledice: Zaradi na novo določenih pogojev za MP za igle za injekcijski peresnik se ocenjuje, da bo tega MP upravičenih 150 oseb, zato bodo odhodki zavoda na letni ravni višji za 6.570 €, v breme dopolnilnega zdravstvenega zavarovanja oziroma iz sredstev za doplačila pa za 1.643 €.

Zaradi na novo določenih pravic do brizg za dajanje olja in zdravil po 1 ml, 2,5 ml in 5 ml se ocenjuje, da do povečanja odhodkov Zavoda ne bo prišlo, saj so se te brizge že doslej zagotavljale v okviru izjemnih odobritev, nekatere zavarovane osebe pa so kot pravico doslej prejemale brizge z večjim volumnom.

**K 9. členu (nova Priloga 25 veljavnega sklepa)**

Enako kot v veljavnem sklepu je tudi za prehodno obdobje, to je za čas do uvrstitve vrst na seznam MP, treba urediti pogoje za MP za nove MP in za ostale MP iz skupine 11. MP pri inkontinenci in težavah z odvajanjem seča.

Finančne posledice: So navedene pri noveli pravil.

**K 10.** **členu (prehodna določba)**

Ker se določene MP (npr. ortoza za koleno z možnostjo nastavitve kota fleksije, igle za injekcijski peresnik, brizge 1 ml, 2,5 ml in 5 ml ter različni inhalatorji s potrošnimi materialni zanje) trenutno obravnava po postopkih izjemnih odobritev, je določeno, da se odprte zadeve zaključijo po starem, torej v postopku izjemnih odobritev.

Finančne posledice: Ni finančnih posledic.

**K 11. členu (začetek veljavnosti)**

Določen je 60-dnevni rok od objave do uveljavitve sklepa, ki sledi datumu začetka uporabe določb, kot je v zadnji noveli pravil naveden za spremembe na področju MP.